SAT เด้งแรง 6% โบรกอัพเป้าใหม่ 26 บ. ชี้กำไร Q3 โตเด่น
SAT เด้งแรง 6% ราคาแตะ 21 บ. โบรกแนะนำ “ซื้อ” อัพเป้าใหม่ 26 บ. จากเดิม 23 บ. ประเมินกำไรไตรมาส 3/65 โตเด่น รับอุปสงค์ฟื้น-คำสั่งซื้อเพิ่ม
SAT เด้งแรง 6% ราคาแตะ 21 บ. โบรกแนะนำ “ซื้อ” อัพเป้าใหม่ 26 บ. ชี้กำไรไตรมาส 3/65 โตเด่น รับอุปสงค์ฟื้น-คำสั่งซื้อเพิ่ม
27 ก.ย. 2565

ผู้สื่อข่าวรายงานว่า วันนี้ (27 ก.ย.65) ราคาหุ้น บริษัท สมบูรณ์ แอ๊ดวานซ์ เทคโนโลยี จำกัด (มหาชน) หรือ SAT ล่าสุด ณ เวลา 10:11 น. อยู่ที่ระดับ 21 บาท บวก 1.20 บาท หรือ 6.06% สูงสุดที่ระดับ 21 บาท ต่ำสุดที่ระดับ 19.90 บาท ด้วยมูลค่าซื้อขาย 26.64 ล้านบาท

โดยบล.กรุงศรี ระบุในบทวิเคราะห์ (27 ก.ย.65) ว่า คาดผลประกอบการ SAT ในช่วงไตรมาส 3/65 จะดีขึ้นทั้งเมื่อเทียบจากปีก่อน และเมื่อเทียบจากไตรมาสก่อน เนื่องจากฐานที่ต่ำในไตรมาส 3/64 และ 2) อัตราการใช้กําลังการผลิตเพิ่มขึ้น ยังคงมองบวกกับแนวโน้มในปี 65
ทั้งนี้ยังคงคำแนะนำ “ซื้อ” จากอุปสงค์กำลังฟื้นตัวขึ้น และคำสั่งซื้อใหม่สำหรับชิ้นส่วนรถกระบะรุ่นใหม่ล่าสุด รวมทั้งสถานการณ์ขาดแคลน chip คลี่คลายลงเนื่องจากอุปสงค์อาจจะชะลอตัวลงหลังจากสิ้นสุดช่วงที่ต้องทำงานจากที่บ้าน/ที่อื่น ๆ และกิจกรรมขุดเหมือง cryptocurrency ที่ลดลง และปรับไปใช้ราคาเป้าหมายปี 66 ที่ 26 บาท (จากเดิม 23 บาท)